Камило Паоло Филипо Джулио Бенсо, граф ди Кавур, ди Челаренго е ди Изолабела (), по-известен само като Кавур, е италиански държавник и водеща фигура в движението за италианско обединение. Той е сред лидерите на партията Историческа десница и министър-председател на Кралство Пиемонт-Сардиния – позиция, на която остава и по време на Втората война за италианската независимост и кампаниите на Джузепе Гарибалди за обединение на Италия. След провъзгласяването на Кралство Италия през 1861 г., Кавур заема длъжността Министър-председател на Италия. Умира три месеца по-късно.